Buday Andrea Hajnóczy Péternek
Buday Andrea, levél, HP00243
Andrea Buday, letter, HP00243
Buday Andrea személyes tárgyú, géppel írt levelei Hajnóczy Péternek. Összesen három darab levél, mindegyik egy példányban. A levelek darabonként két oldal terjedelműek, eredeti boríték nem maradt fenn egyikhez sem. Az [Ez egy furcsa levél lesz…] kezdetű levélen szerzői datálás olvasható (betűhű átiratban: 1973. július 2. este fél tizenkettőkor), valamint Buday Andrea kék tollal írt szignója. A másik két levélen sem dátum, sem aláírás nem olvasható, de a levek minden bizonnyal szintén Buday Andreától származnak, amit az írógép azonossága és a szerző stílusa is igazol. A Szegedi Hajnóczy Péter Hagyatékgondozó Műhely egy nagy méretű fehér borítékba tette a leveleket és a borítékot 6.12-es jelzettel látta el. A borítékon továbbá fekete tollal írt feljegyzés olvasható: Levelek; valamint kék tollal Buday Andrea neve és az 1973-as dátum. Az egyik levél első lapjának versóján Hajnóczy Péter kék tollal írt autográf feljegyzése látható: Andrea. A név alatt ismét az 1973-as dátum, ám ez a bejegyzés feltehetően a Szegedi Hajnóczy Péter Hagyatékgondozó Műhelytől származik.